Ndyakira Amooti

Ndyakira Ntamuhiira Amooti (1955 au 1956 – 25 Agosti 1999) alikuwa mwandishi wa vitabu vya watoto, mwandishi wa habari na mwanamazingira kutoka Uganda, aliyepewa tuzo ya Global 500 Roll of Honour na mshindi wa Tuzo ya Mazingira ya Goldman 

Maisha na Kazi
Amooti alifanya kazi kama mwandishi wa habari kwa gazeti la Kampala, The New Vision, kuanzia mwaka 1986. Aliishi katika kijiji kilichopo Wilaya ya Ibanda . Aliripoti kuhusu masuala mbalimbali ya mazingira, kama vile sokwe wa milimani walio hatarini kutoweka, misitu ya Bwindi, uchimbaji haramu wa madini na ujangili. Pia alitoa tahadhari juu ya biashara ya magendo ya wanyama adimu kwa madhumuni ya maonesho au majaribio ya maabara, hususan sokwe na kasuku walio hatarini kutoweka. Mwaka 1993, alipewa Tuzo ya Global 500 Roll of Honour ya Shirika la Umoja wa Mataifa la Mpango wa Mazingira. Mwaka 1996, alishinda Tuzo ya Mazingira ya Goldman.     Baadaye alijikita zaidi katika ulinzi wa misitu na mazingira ya Ziwa Victoria. 

Alichapisha kitabu cha watoto What a Country Without Animals! mwaka 1998,  na pia amechapisha vitabu vingine kama What a Country Without Birds, What a Country Without Grasslands, na What a Country Without Wetlands. Vitabu hivi vinahusu masuala ya mazingira, vimeandikwa kwa ajili ya watoto wenye umri wa miaka tisa hadi kumi na mbili, na mhusika mkuu wa hadithi hizo ni kijana aitwaye 'Kazoora'.

Amooti alikufa kutokana na saratani ya damu mwaka 1999, akiwa na umri wa miaka 43 Kwa mujibu wa matakwa yake, alizikwa bila jeneza, mwili wake ukiwa umefungwa kwenye mkeka wa majani ya mitende.

Marejeo

Jamii:waliozaliwa 1955
Jamii:Waliofariki 1999
Jamii:Waandishi wa habari
Jamii:waandishi wa Uganda